Koffiebeker-slopies | SARIE
Koffiebeker-slopies	deur Anita Rossouw and Lounette Fourie
Die slopies is blitsvinnig om te brei. Die diere-gesiggies word agterna daarop borduur.
Resbietjies Elle Family Knit-dubbeldraad in kleure Gravel (075), swart (017), Antique (049), wit 001, Coral rose (054); 4 mm-breipenne; grootoog-naald vir borduurwerk.
Heg aan 48 steke en brei 6 rye dubbelrif (2 regs, 2 aweregs).Brei 10 rye reguit in koussteek (1 ry regs en een ry aweregs). 11e ry: Vermeerder 1 steek aan weerskante (= 50 steke). Vlg 5 rye: Brei reguit. 17e ry: Vermeerder 1 steek aan weerskante (= 52 steke). Brei reguit verder tot daar 24 rye in koussteek is. Brei 6 rye in dubbelrif en heg af.
Vou breistuk in helfte en merk die middel met ’n rygsdraad. Let wel, die aanhegrand is die onderkant van die slopie. Begin borduur op die 3e ry van die koussteek-gedeelte. Volg die diagram vir elke diertjie. Elke blokkie op diagram = 1 geborduurdde steek. Neem ’n grootoog-naald en borduur volgens die skets.
Gebruik Elle Family Knit-dubbeldraad in kleure soos by elke diagram.
Sien ook in die Julie 2016 uitgawe van SARIE.
Maak dit self: Brei dié katsteweltjies wat jy in SARIE Kreatief gesien het
GRATIS patroon: Gebreide kombers met fraiings
Maak vir Kersfees hierdie lapballe vir jou kerstafel en -boom.